User:Marijana666/sandbox

Klas Dođo ( | engl. ClassDojo) je školska komunikaciona platforma, odnosno | aplikacija koja služi za interakciju između nastavnika, učenika i roditelja. Koristeći Klas Dođo aplikaciju korisnici svakodnevno razmenjuju informacije o dešavanjima, aktivnostima, ponašanju, vladanju i uspehu učenika u školi putem tekstualnih poruka, slika i video zapisa u stvarnom vremenu. Time se postiže bolja međusobna saradnja i međusobna komunikacija, bolje medjusobno poznavanje i međusobno pomaganje, zatim uspešnije dogovaranje, razumevanje, poštovanje kao i iskreniji odnos među korisnicima.

Istorijat
U junu 2011. godine, nastavnik Sam Chaudhary i programer igara Liam Don su napustili svoj posao u | Velikoj Britaniji i preselili se u | Palo Alto, | Kalifornija ne bi li oformili kompaniju Class Twist Inc. i pokrenuli Klas Dođo. Sam i Liam su se sastali sa stotinama nastavnika kako bi stekli uvid u to kako poboljšati tehnologiju u učionici.

U avgustu 2011. godine kompanija je objavila beta verziju platforme. Za nedelju dana se pridružilo 80 nastavnika, dok se posle pet nedelja aplikaciji pridružilo više od 12.000 nastavnika. U roku od godina dana od predstavljanja, platformu je koristilo 3,5 miliona nastavnika i studenata u više od 30 zemalja.

U septembru 2012. godine Klas Dođo platforma je objavila svoju prvu aplikaciju za | iOS, a februara 2013. godine svoju prvu aplikaciju za android operativni sistem.

U narednom periodu prikupljena je veća svota novca koja je omogućila korišćenje platforme na maternjim jezicima koji nisu engleski, dodavanje funkcije prenosa poruka i komunikaciju nastavnika sa roditeljima, kako grupno tako i individualno.

Misija Klas Dođo-a
Osnovna misija Klas Dođo-a je okupiti i zbližiti zajednice i dati im sredstva, ideje i energiju za unapređenje obrazovanja za svu decu. Jednostavnim planom koji podrazumeva kreiranje virtualne učionice žele da se transformiše i poboljša obrazovanje za svako dete na svetu. Pri tome, ne radi se o stvaranju ,,idealne’’ učionice, već umesto toga veruju da nastavnici, roditelji i učenici treba da imaju pokretačku snagu da stvore učionicu koja je najbolja upravo za njih.

Povezivanjem, odnosno udruživanjem nastavnika, roditelja i učenika u svakoj učionici i svakodnevnim radom sa njima u istim se mogu postići kvalitetne, korisne i zanimljive ideje.

Čemu služi ClassDojo?
Cilj Klas Dođo platforme je da omogući saradnju sa roditeljima koji žele da redovno prate obaveštenja od strane nastavnika, slike i video zapise sa časova, prisustnost časovima, kao i ponašanje, disciplinu, napredovanje i postignuća svoje dece u školi na dnevnom nivou bez dolaska u školu. Takodje da pruži uvid u kompletan elektronski portfolio učenika koji zajedno kreiraju učenik i nastavnik.

Ova aplikacija pomaže nastavniku da umiri i motiviše učenike jer izgleda poput neke igrice, kao i da sagleda  koliko mu je bio uspešan čas. Pored praćenja školskih aktivnosti, aplikacija je odlična i za dane u prirodi koju recimo organizuje škola, ekskurzije, izlete, upravo zbog mogućnosti objavljivanja fotografija, video snimaka i pisanja poruka (grupnih i individualnih) roditeljima.

Zanimljive činjenice o Klas Dođo-u
Klas Dođo je potpuno besplatna aplikacija koja je dostupna kao veb aplikacija koja se može koristiti na bilo kom uređaju sa veb pregledačem, kao i izvorna aplikacija na  android i | iOS telefonima i tabletima. Time je omogućeno svim učesnicima korišćenje aplikacije bez ograničenja.


 * Aktivno se koristi u 95% svih osnovnih škola ( u trajanju od 8 godina) u | Sjedinjenim Američkim Državama


 * Koristi se u 180 država


 * Jedna od šest američkih porodica sa detetom mlađim od 14 godina svakodnevno koriste Klas Dođo


 * Sve poruke se mogu automatski prevesti na 35 jezika


 * Jedan od prvih svetskih korisničkih brendova u edukaciji


 * Zabeležena je desetina miliona korisnika


 * Nastavnici u | Sjedinjenim Američkim Državama svake nedelje prevode 270.000 poruka

Kreiranje naloga

 * Nastavnicima je omogućeno kreiranje naloga unošenjem ličnih podataka, | e-mail adrese i lozinke za istu. Tom prilikom imaju mogućnost pristupa školi u kojoj predaju.


 * Pristup kreiranju roditeljskog naloga se može izvršiti na dva načina. Prvi način je pristupom jedinstvenog koda koji se dobija od nastavnika . Drugi način podrazumeva pristup pomoću dobijene poruke putem | e-mail-a ili broja telefona, takođe od strane nastavnika. Nakon pristupa je neophodno kreiranje samog roditeljskog naloga unošenjem ličnih podataka, | e-mail adrese i lozinke koju će koristiti za svoj nalog.


 * Učenici pristupaju nalogu putem jedinstvenog koda i/ili | QR koda kojeg dobijaju od strane nastavnika ili preko gugl naloga.

Upravljanje nalogom

 * Nastavnici imaju mogućnost stvaranja jednog ili više razreda, dodavanja učenika u iste, kreiranja grupe učenika; mogućnost beleženja njihovih prisutnosti, selektovanja više ili svih učenika, aktiviranja tajmera. Nastavnici mogu da dodeljuju i poništavaju poene (tzv. balončice) za pozitivno i/ili negativno ponašanje, da izvrše modifikaciju avatara i podataka učenika i roditelja, da podešavaju izgled ekrana, da izvrše pregled izveštaja učenika gde se pomoću grafikona demonstrira aktivnost i uspeh učenika, odnosno u kojoj razmeri je dodeljeno koje ponašanje, u određenom vremenskom periodu. Svaki nastavnik ima priliku da kreira | porfolio učenika, da objavljuje fotografije i fajlove i time podele momente iz učionice sa roditeljima, da izvrši dodavanje, odnosno pridruživanje roditelja razredu, čime omogućuju razmenu informacija putem poruka sa njima, kao i pridruživanje drugih nastavnika koji predaju tom razredu.


 * Nakon što roditelj pristupi svom nalogu može da prati objave natavnika i | porfolio svog deteta, pri čemu ima mogućnost da reaguje (tzv. like) na njih, da ih prevede i komentariše. Pored objava i portfolija učenika, roditelj je u mogućnosti da prati izveštaje o njihovim uspesima, aktivnostima odnosno poenima za pozitivno i negativno ponašanje sa časova za određeni vremenski period. Roditeljima koji imaju više dece-učenika, pruža se mogućnost praćenja njihovih aktivnosti sa istog naloga. Takođe imaju priliku da se dopisuju sa nastavnikom.


 * Učenik pre svega može izmeniti izgled avatara, dodati sliku, video zapis, crtež, fajl ili tekst i da se pridruži drugom razredu . Takodje može davati odgovore na zadate aktivnosti od strane nastavnika(pri čemu će njegov odgovor biti prikazan tek nakon što ga nastavnik potvrdi). Učenik može da prati objave nastavnika ali za razliku od roditelja ne može da ih komentariše i reaguje na iste ( ne može ni da prati komentare i reagovanja roditelja). Učenik ima mogućnost pregleda izveštaja bodovanja ponašanja( pozitivnim i negativnih), kao i kreiranja svoj | porfolija zajedno sa nastavnikom dodavanjem slika, video zapisa, crteža, teksta.

Spoljašnje veze

 * Engleski jezik
 * Aplikacija
 * Porfolio
 * QR koda
 * Email
 * Sjedinjene Američke Države
 * iOS
 * Kalifornija
 * Palo Alto
 * Velika Britanija

Literatura

 * https://www.classdojo.com/sr-rs/


 * https://en.wikipedia.org/wiki/ClassDojo


 * https://www.youtube.com/watch?v=5rBdJ-3LneM